
Қазақстан Республикасы Орталық сайлау комиссиясының
«Мүмкіндіктері шектеулі азаматтардың сайлау құқықтарын 
қамтамасыз ету жөніндегі ұсынымдарды бекіту туралы» 
2018 жылғы 21 желтоқсандағы № 24/217 қаулысына 
өзгерістер енгізу туралы 



Қазақстан Республикасы Президентінің Жарлығымен бекітілген 1996 жылғы 11 қарашадағы № 3205 Қазақстан Республикасының Орталық сайлау комиссиясы туралы Ереженің 15-тармағының 70) тармақшасына сәйкес Қазақстан Республикасының Орталық сайлау комиссиясы ҚАУЛЫ ЕТЕДІ:
1. «Мүмкіндіктері шектеулі азаматтардың сайлау құқықтарын қамтамасыз ету жөніндегі ұсынымдарды бекіту туралы» Қазақстан Республикасы Орталық сайлау комиссиясының 2018 жылғы 21 желтоқсандағы № 24/217 қаулысына келесі өзгерістер енгізілсін:
1-тармағы келесі редакцияда жазылсын: «Қоса беріліп отырған Мүгедектігі бар азаматтардың сайлау құқықтарын қамтамасыз ету жөніндегі ұсынымдар бекітілсін»;
жоғарыда көрсетілген қаулымен бекітілген «Мүгедектігі бар азаматтардың сайлау құқықтарын қамтамасыз ету жөніндегі ұсынымдар» осы қаулыға қосымшаға сәйкес редакцияда жазылсын.
2. Осы қаулы Қазақстан Республикасы Орталық сайлау комиссиясының интернет-ресурсында жариялансын.
3. Осы қаулы қол қойылған күнінен бастап қолданысқа енгізіледі.


Қосымша....



	Төраға
	Н. Әбдіров

Ш.Өтемісов

Қазақстан Республикасы Орталық сайлау комиссиясының                                                                                       2018 жылғы 21 желтоқсандағы 
№ 24/217 қаулысымен бекітілген 


Мүгедектігі бар азаматтардың 
сайлау құқықтарын қамтамасыз ету жөніндегі
ұсынымдар

1. Жалпы ережелер

1. Осы Мүгедектігі бар азаматтардың сайлау құқықтарын қамтамасыз ету жөніндегі ұсынымдар (бұдан әрі - Ұсынымдар) Қазақстан Республикасы Президентінің 1996 жылғы 11 қарашадағы № 3205 Жарлығымен бекітілген Қазақстан Республикасы Орталық сайлау комиссиясы туралы ереженің 15-тармағы 70) тармақшасына сәйкес әзірленді.    
	2. Ұсынымдар Қазақстан Республикасының мүгедектігі бар азаматтарының сайлау құқықтарын, оның ішінде олардың сайлаушылар,сайланбалы лауазымдарға және сайлау комиссияларының құрамдарына кандидаттар ретіндегі құқықтарыніске асыру үшін қажетті және жеткілікті жағдайларды жасау бойынша сайлау комиссияларының, жергілікті атқарушы органдардың, басқа мемлекеттік органдардың, мемлекеттік емес құрылымдардың, саяси партиялар мен өзге де қоғамдық бірлестіктерді қоса, өзара іс-қимылы арқылы қамтамасыз етуге бағытталған. 
3.  Қазақстан Республикасының мүгедектігі бар әрбір азаматы Жалпыға бірдей адам құқықтарының декларациясында (1948 ж.), ЕҚЫК Адами өлшем жөніндегі конференциясының Копенгаген кеңесі құжатында (1990 ж. 29 маусым), Тәуелсіз Мемлекеттер Достастығына қатысушы мемлекеттердегі демократиялық сайлаудың, сайлау құқықтары мен бостандықтарының стандарттары туралы конвенцияда (2007 жылғы 7 маусымдағы ҚР  Заңымен ратификацияланған), Мүгедектердің құқықтары туралы конвенцияда (2015 жылғы 20 ақпандағы ҚР Заңымен ратификацияланған) кепілдік берілген жасырын дауыс беру кезінде жалпыға бірдей, тең және төте сайлау құқығы негізінде сайлау және сайлану құқығына ие.  

1. Негізгі терминдер мен ұғымдар 

4. Осы Ұсынымдарда мынадай терминдер мен ұғымдар пайдаланылады:
1)  мүгедектігі бар азамат (сайлаушы) - жасы он сегізге толған, сайлау құқығына ие, ауруларға, мертігулерге, олардың зардаптарына, бұзылуларына байланысты, есту, көру, тірек-қимыл аппараты функцияларының шектеулеріне әкеп соққан денсаулығы бұзылған, сайлау учаскесінде дауыс беру үшін ерекше жағдайларға мұқтаж болған Қазақстан Республикасының азаматы (көру, есту қабілеті нашар мүгедектік, жоғарғы немесе төменгі аяқ-қолдардың функциялары едәуір бұзылған, кресло-арбаларды пайдаланатын адамдар); 
2) тактильді көрсеткіштер - ақпарат құралдары (көруі бойынша мүгедектігі бар адамдарға берілетін және жанасу арқылы қабылданатын ақпаратты жеткізушілер) және тактильді жер бетіндегі (жол және еден бетіндегі, ескертуші және бағыттаушы) көрсеткіштер (көруі бойынша мүгедектігі бар адамдарға аяғының табанымен, таяғымен сезіну арқылы немесе қалған көз жанарын пайдалана отырып кеңістікте бағдар табуға мүмкіндік беретін, белгілі бір суреттегі және түстегі бедерлі жолақты білдіретін ақпаратты көрсету құралдары); 
3) тифлотехникалық құралдар - мүгедектігі бар адамдардың көру қабілетінің бұзылуы салдарынан жоғалтқан мүмкіндіктерін түзеуге және олардың орнын толтыруға бағытталған құралдар (мысалы, электрондық лупа, бейнеұлғайтқыштар, экрандық қол жеткізу бағдарламасы, тифломаркерлер, тактильді пиктограммалар, аудиоқұрылғылар, тактильді схемалар, жарық маяктары, мобильді қосымшалар, мәтінді үлкейтетін бағдарламалар және басқа қазіргі заманғы ассистивтік құралдар);
4) сурдотехникалық құралдар - есту қабілетінің бұзылуын түзеуге және оның орнын толтыруға арналған техникалық құралдар, снодай-ақ дыбысты күшейтетін байланыс және ақпарат беру құралдары (мысалы, дыбысты күшейтетін құрылғылар, қабырға тақталары, дыбыстық ақпарат берушілер, индукциялық ілмек, навигациялық ақпараты бар QR - код және басқа қазіргі заманғы ассистивтік құралдар);
5) ымдау тілі маманы - мүгедектігі бар адамдар үшін қандай да бір тілден дактильді әліпбиге және (немесе) ымдау тілінде сурдоаударма жасау бойынша қызмет көрсететін маман.
6) тифлосурдоаудармашы - тактильді өзара қарым-қатынасқа (саусақпен қарым-қатынас жасаудың ерекше дактильді (саусақ) әдісі, «алақанға алақан» әдісі) негізделген көру, есту қабілеті бойынша мүгедектігі бар адамдарға қарым-қатынас тілін меңгерген адам;  
7) Брайль қарпі - көру қабілеті бойынша мүгедектігі бар адамдардың жазуы мен оқуы үшін арналған бедерлі-нүктелі тактильді қаріп. 
8) көру қабілеті бойынша мүгедектігі бар сайлаушыларға арналған ақпараттық материалдар үшін ұлғайтылған қаріп - жіңішкерген және кертілген таңбалары жоқ, кегль мөлшері 16-дан 20 пункт аралығындағы, көру арқылы қабылдау үшін қолайлы (Arial) қаріп гарнитуралары;  
9) Әлеуметтік инфрақұрылым объектілерінің қолжетімділік картасы – Қазақстан Республикасы Еңбек және халықты әлеуметтік қорғау министрлігінің бағдарламасы, мүгедектігі бар адамдар үшін қолайлы ортаны қамтамасыз ететін, жұмыс жасап тұрған ғимараттар мен құрылыстарды қамтиды (inva.gov.kz).




1. Сайлау комиссияларының, жергілікті атқарушы органдардың, мемлекеттік органдардың, басқа мемлекеттік емес құрылымдардың, саяси партиялар мен өзге қоғамдық бірлестіктерді қоса, 
мүгедектігі бар азаматтардың сайлау құқықтарын іске асыру үшін қажетті және жеткілікті жағдайларды жасау бойынша өзара іс-қимылы

5. Мүгедектігі бар азаматтардың саяси және қоғамдық өмірге қатысуын қамтамасыз ету үшін саяси партиялар мен өзге де қоғамдық бірлестіктерге мүгедектігі бар азаматтарды сайланбалы лауазымдарға кандидаттыққа ұсыну, партиялық тізімдерге енгізу, сайлау комиссияларының құрамдарына оларды қалыптастыру кезінде ұсыну туралы кеңес береді.
6. Жергілікті атқарушы органдар «Қазақстан Республикасындағы сайлау туралы» 1995 жылғы 28 қыркүйектегі Қазақстан Республикасы Конституциялық заңының 48-бабы 2-1-тармағына сәйкес сайлау комиссияларына мүгедектігі бар азаматтардың сайлау құқықтарын қамтамасыз ету жөніндегі жұмыста олардың дауыс беруге арналған үй-жайларға кедергісіз қол жеткізуі үшін жағдайлар жасауы арқылы жәрдемдесуге міндетті.
1) дауыс беруге арналған үй-жайларды ғимараттардың бірінші қабаттарында орналастыруды, пандустардың немесе көтергіш механизмдердің,  төсеніштердің, тактильді көрсеткіштердің болуын (уақытша рұқсат етіледі), есіктердің қажетті ойықтарын, есіктердің жақындатқыштарды, есіктердің автоматты түрде ашылуын, жеткілікті жарықтандыруды көздеу;
2) ыңғайлы кірме және жаяу жүргінші жолдарының, мүгедектігі бар азаматтардың автокөлік тұрағы үшін арнайы орындарды ескеру;
3) Қазақстан Республикасының әлеуметтік инфрақұрылым объектілерінің қолжетімділік картасына сайлау учаскелерін енгізу; inva.gov.kz интернет-сайтында сайлау учаскелері туралы өзекті ақпаратты, оның ішінде аумақтық сайлау комиссиялары мен мүгедектігі бар адамдардың қоғамдық бірлестіктерінің мониторингтік қорытындыларын ескере отырып, тоқсан сайын бақылауды қамтамасыз ету;
4) дауыс беруге арналған үй-жайда мүгедектігі бар адамдар үшін қазіргі заманғы тифлотехникалық құралдар, сурдотехникалық құралдар және басқа қазіргі заманғы ассистивтік құралдар, оның ішінде Брайль шрифтін пайдалана отырып, сайлау учаскесінің ақпараттық маңдайшасын пайдалануды көздеу;
5) дауыс беру күні мүгедектігі бар адамдарды сайлау учаскелеріне тасымалдау бойынша инватакси қызметтерін ұйымдастыруды көздеу;
6) сайлау комиссияларымен және мүгедектігі бар адамдардың қоғамдық бірлестіктерімен бірлесіп, сайлау науқандарын өткізу кезеңінде сайлау учаскелерінің дайындығын мониторингілеу жөніндегі іс-шараларды көздеу.
7. Сайлау учаскелері мен дауыс беруге арналған үй-жайларды Қазақстан Республикасы Орталық сайлау комиссиясының 2012 жылғы 23 қазандағы № 21/183 қаулысымен бекітілген Сайлау учаскесінде, дауыс беруге арналған пунктте дауыс беруге арналған үй-жайды жарақтандыру жөніндегі нұсқаулыққа сәйкес жарақтандыру қажет.
Сайлау учаскесінде, дауыс беру пунктінде дауыс беруге арналған үй-жайды жарақтандыруды жергілікті атқарушы органдар қамтамасыз етеді.
8. Дауыс беруге көру және есту қабілеті бойынша мүгедектігі бар сайлаушылардың көпшілік санының қатысуы жорамалданып отырған сайлау учаскелеріне жергілікті атқарушы органдардың, қоғамдық бірлестіктердің  жәрдемдесуімен ымдау тілі мамандары (оның ішінде онлайн форматта), тифлосурдоаудармашылар тартылуы мүмкін.    
9. Жергілікті атқарушы органдар дауыс беру үшін ерекше жағдайлар талап етілетін мүгедектігі бар сайлаушылар (көру қабілеті бойынша мүгедектігі бар, оның ішінде Брайль шрифтін пайдалану дағдыларын меңгерген, есту қабілеті бойынша мүгедектігі бар, тірек-қимыл аппараты функцияларын бұзылған) (бұдан әрі – мүгедектігі бар адамдар) әр жылдың 1 қаңтары мен 1 шілдесіне есепке алуды және  тиісті аумақтық сайлау комиссияларына (бұдан әрі - сайлау комиссиялары) ұсынуды қамтамасыз етеді. 
Қазақстан Республикасының Еңбек және халықты әлеуметтік қорғау министрлігі Халықты әлеуметтік қорғау саласындағы реттеу және бақылау комитетінің аумақтық бөлімшелері жергілікті атқарушы органдардың мүгедектігі бар адамдар бойынша мәліметтерді тиісті сайлау комиссияларына беруінің өзектілігі мен дұрыстығын бақылауды қамтамасыз етеді.
10. Сайлау комиссиялары мүгедектігі бар сайлаушылар туралы мәліметтер негізінде арнайы ақпараттық материалдарды (оның ішінде Брайль қарпімен дайындау), тифлотехникалық құралдарды, сурдотехникалық құралдарды және басқа қазіргі заманғы ассистивтік құралдар пайдалану, ымдау тілі мамандары (оның ішінде онлайн форматта) мен тифлосурдоаудармашыларды тарту қажеттілігін айқындайды.

4.  Мүгедектігі бар азаматтарды ақпараттандыру 
жөніндегі жұмысты ұйымдастыру 

11. Сайлау комиссиялары дауыс беру рәсімдері мен материалдарын жеңіл түсінуі мен пайдалануын қамтамасыз ету үшін шаралар қабылдайды. 
Сайлау туралы негізгі ақпаратты Брайль қарпін, ірі қаріпті, аудиоформатты, ым тілін, QR-кодты қамтитын түрлі қолжетімді форматтарда беру  ұсынылады.
12. Сайлау науқаны кезеңінде сайлау комиссиялары жергілікті атқарушы органдардың осы Ұсынымдардың 9-тармағына сәйкес беретін мүгедектігі бар сайлаушылар туралы мәліметтері негізінде:
- сайлау науқаны (дауыс беру уақыты мен орны, негізгі сайлау іс-қимылдары, қажетті байланыс ақпараты, мысалы, сайлау комиссияларының телефоны, мекенжайы), дауыс беру тәртібі, бюллетеньді толтыру және басқа да сайлау рәсімдерін жүзеге асыру тәртібі туралы ақпараттық материалдарды  аудиоформатта (цифрлық жеткізушілерде) дайындау бойынша;
- оқу үшін қолайлы үлкейтілген қаріппен басылған кандидаттар, партиялық тізімдер туралы ақпараттық материалдарды қажетті көлемде дайындау бойынша шараларды қабылдайды.
	Орталық сайлау комиссиясы Қазақстан Республикасының Президентiн және Парламентi Мәжiлiсiнiң депутаттарын сайлауды ақпараттық сүйемелдеуге бөлiнген қаражат шеңберiнде қолжетiмдi форматта (соның ішінде қарпі үлкейтілген, плакаттар, көру қабілеті бойынша мүгедектігі бар сайлаушылар үшін арналған сайлау бюллетеньдері трафареттері  мен дыбыс және бейнероликтер және т.б.) ақпараттық материалдарды дайындауды қамтамасыз етедi.
	Мәслихаттар депутаттарын, әкімдерді сайлау кезінде ақпараттық материалдарды қолжетімді форматта дайындауды тиісті аумақтық сайлау комиссиясы қамтамасыз етеді.
	Дауыс беруге арналған үй-жайда мүгедектігі бар азаматтардың сайлау құқықтарын іске асыру үшін жағдайларды  тізімге енгізілген мүгедектігі бар сайлаушыларға қарай жергілікті атқарушы органдар аумақтық сайлау комиссияларымен бірлесе отырып анықтайды және қамтамасыз етеді.
13. Мүгедектігі бар сайлаушыларға арналған ақпараттық материалдар сайлау учаскелерін үй-жайларында орналастырылады.
Сайлау комиссияларына мүгедектігі бар сайлаушыларды ақпараттандыру үшін халықты әлеуметтік қорғау органдарын, әлеуметтік қызмет көрсету ұйымдарын, мүгедектігі бар адамдардың қоғамдық бірлестіктерін, еріктілер қозғалыстарын тарту ұсынылады.
14. Жергілікті атқарушы органдар сайлау комиссияларына сайлау науқандары кезеңінде мәтіндік файлдарды дыбыстық немесе тактильді белгілерге айналдыратын (мүмкіндігінше ақпарат сондай-ақ оны пайдаланушы алған кезде дауыстық белгіге айналатын смс-хабарларды жіберу арқылы ұялы байланысты  пайдалана отырып жіберілуі мүмкін) экрандық қол жеткізудің компьютерлік бағдарламалары орнатылған арнайы жабдықтармен (тифлотехникалық құралдармен) жабдықталған, көру қабілеті бойынша мүгедектігі бар адамдарға арналған кітапханалардың, түзету мектептерінің, мүгедектігі бар қоғамдық ұйымдарының техникалық мүмкіндіктерін пайдалануға көмектеседі.  
15. Бұқаралық ақпарат құралдарына сайлауды әзірлеу мен өткізу барысы туралы ақпараттық шығарылымдар мен тақырыптық хабарлардың теледидар эфирінде сурдоаударманы немесе субтитрлеуді пайдалану ұсынылады.
16. Учаскелік сайлау комиссиялары мүгедектігі бар азаматтарды дауыс беру уақыты мен орны туралы дауыс беру өткізілетін күнге дейінгі он күннен кешіктірмей, ал мәслихаттардан өзге жергілікті өзін-өзі басқару органдарының мүшелерін сайлау кезінде - кемінде бес күннен кешіктірмей, бұқаралық ақпарат құралдары арқылы, сондай-ақ басқа мүгедектігі бар азаматтарға қолжетімді тәсілдермен хабардар етуді қамтамасыз етеді. 

5. Сайлау комиссиялары мүшелерінің 
мүгедектігі бар азаматтармен өзара іс-қимылын 
ұйымдастырудың ерекшеліктері 

17. Мүгедектігі бар азаматтарға олар сайлау учаскесінде өз дауысын жасырын, бөгде адамның көмегінсіз (немесе өз таңдаушы бойынша басқа адамның көмегін пайдалана отырып) бере алатындай негіздегі жағдайларды ұсынады. Сайлаушы дауыс беруге келе алмайтын жағдайда, учаскелік сайлау комиссиясы оның дауыс беру күні жергілікті уақыты бойынша сағат он екiден кешiктiрiлмей берілетін жазбаша өтініші бойынша осы сайлаушылар болатын орында дауыс беруді ұйымдастырады.
18. Сайлау комиссиялары мүгедектігі бар азаматтармен өз жұмысында олардың мүгедектік санатына негізделген ерекшеліктерін ескереді және қарым-қатынас этикасын сақтайды.
19. Дауыс беруге арналған үй-жайға мүгедектігі бар азамат кірген кезде, учаскелік сайлау комиссиясының мүшелері оның қандай да бір көмекке мұқтаж екенін анықтап алғаны жөн.
20. Сайлаушымен қарым-қатынас кезінде:
1) көру қабілеті бойынша мүгедектігі бар сайлаушымен қарым-қатынас кезінде оған ілесіп жүрген адаммен емес, тікелей сайлаушымен сөйлесу ұсынылады, сайлаушымен сөйлесу кезінде қарапайым ауызекі тілді пайдалану қажет;
2) есту қабілеті бойынша мүгедектігі бар сайлаушымен жұмыс кезінде тікелей өзімен қарым-қатынас жасау ұсынылады, сөздерді дауыс беру рәсімімен байланысты іс-қимылдарды нақтылайтын түсінікті ишарамен толықтыруға болады. Мұндай сайлаушымен жазбаша нысанда ымдау тілі маманы арқылы сөйлесуге болады; 
3) көру және есту қабілеті бойынша мүгедектігі бар сайлаушымен жұмыс кезінде тифлосурдоаудармашы арқылы сөйлесу ұсынылады; 
4) тірек-қозғалыс аппаратының функциялары бұзылған сайлаушымен қарым-қатынас кезінде оған орындық ұсыну не бюллетеньдер берілетін үстел жанынан кресло-арба үшін орын босату, жасырын дауыс беруге арналған кабинаға (орынға) дейін жеткізіп салуды ұсыну қажет. Қажет жағдайларда дауыс беруге арналған үй-жайдан шығатын, автокөлікке отыратын кезде жәрдем көрсеткен жөн.  
21. Аумақтық сайлау комиссияларына сайлау процессін ұйымдастырушыларды оқытуды ұйымдастыру кезінде мүгедектігі бар азаматтардың сайлау құқықтарын іске асыру ерекшеліктерімен байланысты арнайы тақырыптарды көздеу ұсынылады.
Оқытуды мүгедектігі бар адамдардың қоғамдық бірлестіктері өкілдерін тарту арқылы және олардың ұсынымдарын ескеріп, көрнекі және практикалық оқыту әдістерін қолдана отырып жүргізу ұсынылады. 





